Diari Oficial de la Generalitat Valenciana


Sumari del DOGV 3519, del 17-06-1999 (1999/4638)

RESOLUCIÓ de 7 de maig de 1999, de la Direcció General d'Ordenació i Innovació Educativa i Política Lingüística, per la qual s'autoritza l'ensenyament d'assignatures optatives del tercer cicle del grau mitjà de música en determinats conservatoris professionals de música a partir del curs 1999-2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4638


Data del document
:   07-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Alacant
    * Cullera
    * Torrent
    * Alcoi

RESOLUCIÓ de 7 de maig de 1999, de la Direcció General d'Ordenació i Innovació Educativa i Política Lingüística, per la qual s'autoritza l'ensenyament d'assignatures optatives del tercer cicle del grau mitjà de música en determinats conservatoris professionals de música a partir del curs 1999-2000. [1999/4638]
  
El Decret 151/ 1993, de 17 d'agost, pel qual s'establix el currículum dels graus elemental i mitjà de música i es regula l'accés a dits graus en la Comunitat Valenciana, establix en l'article 11 l'oferta obligatòria en el tercer cicle del grau mitjà de les assignatures optatives de cor, piano complementari, orquestra i fonaments de composició, i igualment determina la possibilitat que els centres docents puguen proposar l'ampliació de dita optativitat a altres assignatures, de manera que així se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que culminarà el grau mitjà.
  
Per tal de possibilitar dits objectius, la Conselleria de Cultura, Educació i Ciència va dictar l'Ordre de 10 de novembre de 1998 (DOGV de 10.12.1998), per la qual s'establixen les condicions acadèmiques per a la impartició de les assignatures optatives així com el procediment per a la seua autorització, entre les quals es conferix a la Direcció General d'Ordenació i Innovació Educativa i Política Lingüística la competència per a resoldre les sol·licituds presentades conforme dita norma.
  
Atés que l'apartat 10 de la citada Ordre establix la data del 10 de març com a límit perquè els directors territorials de Cultura i Educació remeten les sol·licituds que complisquen els requisits establits, així com un termini màxim de dos mesos des de la recepció per a la seua resolució per la Direcció General d'Ordenació i Innovació Educativa i Política Lingüística, correspon ara actuar en conseqüència, i en virtut de la competència que em conferix l'apartat 10.3 de la mencionada ordre, resolc
  
Primer
  
S'autoritza els centres docents que figuren en l'annex únic de la present Resolució perquè, a partir del curs 1999-2000, puguen impartir les assignatures optatives que allí s'expressen per a cadascun.
  
Segon
  
L'autorització s'entendrà en tot moment condicionada al compliment de les condicions i els requisits que establix l'Ordre de 10 de novembre de 1998 ( DOGV 10.12.1998).
  
Tercer
  
Els directors territorials de Cultura i Educació, a través de la concurrència oportuna del Servei d'Inspecció educativa, donaran suport a la implantació de dits ensenyaments i verificaran el seu ajustament a les normes que les regulen.
  
València, 7 de maig de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó
  
ANNEX
  
1. Centre docent: Conservatori Professional de Música d'Alacant
  
Assignatures optatives que s'autoritzen i curs o cursos per als quals serà efectiva l'autorització:
  
Iniciació al Jazz, 5é curs de grau mitjà
  
Estètica aplicada a la Música, 5é curs de grau mitjà
  
2. Centre docent: Conservatori Professional de Música Joan Cantó, de Alcoy:
  
Assignatures optatives que s'autoritzen i curs o cursos per als quals serà efectiva l'autorització:
  
Informàtica Musical, 5é curs de grau mitjà
  
3. Centre docent: Conservatori Professional de Música de Cullera
  
Assignatures optatives que s'autoritzen i curs o cursos per als quals serà efectiva l'autorització:
  
Educació estètica, 5é i 6é curs del grau mitjà
  
Grup de metalls, 5é i 6é curs del grau mitjà
  
Grup de percussió, 5é i 6é curs del grau mitjà
  
Grup de saxofons, 5é i 6é curs del grau mitjà
  
4. Centre docent: Conservatori Professional de Música de Torrent
  
Assignatures optatives que s'autoritzen i curs o cursos per als quals serà efectiva l'autorització:
  
Relaxació i control de la por escènica, 5é curs de grau mitjà